În episodul 53, foștii Faimoși Zanni și TJ Miles au reușit să se impună în lupta pentru rolul de căpitani și au devenit adversari în jocul pentru recompensă. Scorul a fost unul strâns, însă victoria i-a revenit lui Zanni și echipei sale, potrivit ProTV.
Zanni și TJ Miles au fost prieteni și aliați la „Survivor All Stars”, însă acum sunt adversari. Cei doi foști Faimoși deveniți căpitani și-au făcut două echipe cu care s-au luptat în jocul pentru recompensă pe care Zanni și ai lui.
După ce și-au gândit selecția fiecare și-a făcut echipa așa cum a considerat că este mai eficient, iar rezultatul a fost un spectacol de zile mari pentru publicul din spatele ecranelor.
Zanni i-a avut aproape pe Iancu, Ștefania și Sorin, în timp ce TJ a făcut echipă cu Robert și Andrei, iar scorul final a fost unul strâns, care a marcat victoria pentru cel revenit din Exil și toți ai lui.
După dueluri grele, lupta finală s-a dat între Zanni și TJ Miles. Relația celor doi foști Faimoși s-a degradat, iar revenirea lui Zanni în competiție, după ce a fost eliminat la duel de TJ și trimis în Exil, nu a fost tocmai motiv de bucurie pentru unii concurenți.
Lupta pentru a rămâne în competiție devine tot mai dură. În această seară, imunitatea a fost câștigată de TJ Miles, care a demonstrat că este un concurent extrem de puternic.